# Iridotomi:

#

Hentet fra: [Store medisinske leksikon](https://sml.snl.no/):

Iridotomi er en øyeoperasjon hvor man lager et lite hull i [regnbuehinnen](https://sml.snl.no/regnbuehinne). Dette gjøres for å hindre at øyets [kammervinkel](https://sml.snl.no/kammervinkel) blir for trang eller for å bedre en trang eller allerede helt lukket kammervinkel. Det egentlige formålet med en iridotomi er derfor å muliggjøre en normal [kammervannsdrenasje](https://sml.snl.no/kammervann) fra øyets forkammer, noe som forutsetter en åpen kammervinkel. Inngrepet utføres primært for å forebygge eller behandle [grønn stær](http://sml.snl.no/.sml_artikkel/gr%C3%B8nn_st%C3%A6r) som skyldes for trang kammervinkel ([vinkelblokkglaukom](https://sml.snl.no/gr%C3%B8nn_st%C3%A6r)).

Iridotomi utføres i dag oftest ved hjelp av en [YAG-laser](https://sml.snl.no/gr%C3%B8nn_st%C3%A6r).

Åpningen lages som regel lengst mulig perifert i iris oppad, hvor åpningen mer eller mindre dekkes av øvre øyelokk og dermed ikke blir synlig etterpå.

Behandlingen medfører som regel svært lite ubehag.